LV Eiropas Savienības Oficiālais Vēstnesis L 16/41

KOMISIJAS ĪSTENOŠANAS LĒMUMS

(2014. gada 17. janvāris)

par Savienības 2014. gada finansiālo atbalstu Eiropas Savienības references laboratorijām

(izziņots ar dokumenta numuru C(2014) 104)

(Autentisks ir tikai teksts angļu, dāņu, franču, itāļu, nīderlandiešu, spāņu, vācu un zviedru valodā)

(2014/27/ES)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 31. panta 2. punktu,

ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (2), jo īpaši tās 32. panta 7. punktu,

tā kā:

(1) Saskaņā ar Eiropas Parlamenta un Padomes Regulas (ES, Euratom) Nr. 966/2012 (“Finanšu regula”) (3) 84. pantu un 94. pantu Komisijas Deleģētajā regulā (ES) Nr. 1268/2012 (turpmāk “Piemērošanas noteikumi”) (4) pirms izdevumu saistību uzņemšanās no Savienības budžeta iestāde vai institūcijas, kam iestāde ir deleģējusi pilnvaras, pieņem finansēšanas lēmumu, kurā nosaka ar izdevumiem saistītās darbības būtiskās sastāvdaļas.

(2) Komisijas dienesti ir novērtējuši un apstiprinājuši ES references laboratoriju 2013. gadā iesniegtās darba programmas un attiecīgos budžeta aprēķinus 2014. gadam.

(3) Tāpēc izraudzītajām Eiropas Savienības references laboratorijām būtu jāpiešķir Savienības finansiālais atbalsts, lai līdzfinansētu to darbību Regulas (EK) Nr. 882/2004 32. pantā minēto funkciju un pienākumu īstenošanā. Savienības finansiālais atbalsts būtu jāpiešķir 100 % apmērā no attaisnotajām izmaksām, ievērojot ar šo lēmumu piešķirtā ES finansiālā atbalsta robežas.

(4) Komisijas īstenošanas regulā (ES) Nr. 135/2013 (5) paredzēti noteikumi par ES references laboratoriju organizētu semināru attaisnotajiem izdevumiem. Minētajā regulā arī noteikts ierobežojums, proti, semināriem var piešķirt finansiālo atbalstu ne vairāk kā 32 dalībniekiem, 3 pieaicinātiem lektoriem un 10 trešo valstu pārstāvjiem. Atkāpes no šā ierobežojuma būtu jāpiešķir dažām Eiropas Savienības references laboratorijām, kurām vajadzīgs atbalsts, lai nodrošinātu semināra apmeklējumu vairāk nekā 32 dalībniekiem un sasniegtu vislabākos rezultātus to organizētajos semināros. Šādas atkāpes var īpaši pieļaut, ja ES references laboratorija uzņemas vadību un atbildību, organizējot semināru kopā ar citu Eiropas Savienības references laboratoriju.

(5) Tā kā gan Kopīgais pētniecības centrs, gan Veselības un patērētāju ģenerāldirektorāts ir Komisijas dienesti, Kopīgajā pētniecības centrā izraudzītajām sešām ES references laboratorijām minētais procents ir noteikts ar ikgadēju administratīvu vienošanos, ko papildina darba programma un budžets.

(6) Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

IR PIEŅĒMUSI ŠO LĒMUMU.

1. pants

Eiropas Savienība laikposmā no 2014. gada 1. janvāra līdz 2014. gada 31. decembrim piešķir finansiālu atbalstu L’Agence nationale de sécurité sanitaire de l’alimentation, de l’environnement et du travail (ANSES) (Maisons-Alfort, Francija) laboratorijai Laboratoire de sécurité des aliments (LSA) šādu darbību veikšanai:

a) piena un piena produktu analīžu un testu veikšanai; šis finansiālais atbalsts nepārsniedz EUR 360 000;

b) analīzēm un testēšanai attiecībā uz Listeria monocytogenes; šis finansiālais atbalsts nepārsniedz EUR 413 000;

c) analīzēm un testēšanai attiecībā uz koagulāzes pozitīviem Staphylococci, tostarp Staphylococcus aureus; šis finansiālais atbalsts nepārsniedz EUR 359 000.

2. pants

Eiropas Savienība piešķir finansiālu atbalstu Rijksinstituut voor Volksgezondheid en Milieu (RIVM) (Bilthoven, Nīderlande) analīzēm un testēšanai attiecībā uz zoonozēm (salmonella).

Laikposmā no 2014. gada 1. janvāra līdz 2014. gada 31. decembrim šis finansiālais atbalsts nepārsniedz EUR 497 000.

3. pants

Eiropas Savienība piešķir finansiālu atbalstu Laboratorio de Biotoxinas Marinas, Agencia Española de Seguridad Alimentaria y Nutrición (Ministerio de Sanidad y Politica Social) (Vigo, Spānija) jūras biotoksīnu monitoringam.

Laikposmā no 2014. gada 1. janvāra līdz 2014. gada 31. decembrim šis finansiālais atbalsts nepārsniedz EUR 330 000.

4. pants

Eiropas Savienība laikposmā no 2014. gada 1. janvāra līdz 2014. gada 31. decembrim piešķir finansiālu atbalstu Centre for Environment, Fisheries and Aquaculture Science (CEFAS) laboratorijai (Weymouth, Apvienotā Karaliste) šādu darbību veikšanai:

a) divvāku gliemeņu virusālā un bakteriālā piesārņojuma monitoringa veikšanai; šis finansiālais atbalsts nepārsniedz EUR 344 000;

b) attiecībā uz vēžveidīgo slimībām; šis finansiālais atbalsts nepārsniedz EUR 160 000.

5. pants

Eiropas Savienība laikposmā no 2014. gada 1. janvāra līdz 2014. gada 31. decembrim piešķir finansiālu atbalstu Istituto Superiore di Sanità (ISS) (Rome, Itālija) šādu darbību veikšanai:

a) analīzēm un testēšanai attiecībā uz Escherichia Coli, tostarp Verotoxigenic E. Coli (VTEC); šis finansiālais atbalsts nepārsniedz EUR 344 000;

b) analīzēm un testēšanai attiecībā uz parazītiem (konkrēti Trichinella, Echinococcus un Anisakis); šis finansiālais atbalsts nepārsniedz EUR 377 000;

c) darbam ar Regulas (EK) Nr. 882/2004 VII pielikuma I iedaļas 12. punkta d) apakšpunktā minētajām atsevišķu vielu atliekām; šis finansiālais atbalsts nepārsniedz EUR 330 000.

6. pants

Eiropas Savienība piešķir finansiālu atbalstu Statens Veterinärmedicinska Anstalt (SVA) (Uppsala, Zviedrija) monitoringam attiecībā uz Campylobacter.

Laikposmā no 2014. gada 1. janvāra līdz 2014. gada 31. decembrim šis finansiālais atbalsts nepārsniedz EUR 423 000.

7. pants

Eiropas Savienība piešķir finansiālu atbalstu Fødevareinstituttet, Danmarks Tekniske Universitet (DTU), (Copenhagen, Dānija) monitoringam attiecībā uz mikrobu rezistenci.

Laikposmā no 2014. gada 1. janvāra līdz 2014. gada 31. decembrim šis finansiālais atbalsts nepārsniedz EUR 517 000.

8. pants

Eiropas Savienība piešķir finansiālu atbalstu Animal Health and Veterinary Laboratories Agency (kādreizējā VLA) (Addlestone, Apvienotā Karaliste) šādu darbību veikšanai laikposmā no 2014. gada 1. janvāra līdz 2014. gada 31. decembrim:

a) monitoringam attiecībā uz transmisīvo sūkļveida encefalopātiju; šis finansiālais atbalsts nepārsniedz EUR 317 000;

b) atkāpjoties no 10. panta Komisijas Īstenošanas regulā (ES) Nr. 926/2011 (6), kas grozīta ar Īstenošanas regulu (ES) Nr. 135/2013, un attiecībā uz semināru saistībā ar minēto darbību Eiropas Savienības references laboratorija ir tiesīga pieprasīt finansiālu atbalstu vairāk nekā 32 cilvēku dalībai seminārā;

c) attiecībā uz Ņūkaslas slimību; šis finansialais atbalsts nepārsniedz EUR 113 000;

d) attiecībā uz putnu gripu; šis finansiālais atbalsts nepārsniedz EUR 403 000.

9. pants

Eiropas Savienība piešķir finansiālu atbalstu Centre Wallon de Recherches agronomiques (CRA-W) (Gembloux, Beļģija) analīzēm un testiem attiecībā uz dzīvnieku izcelsmes olbaltumvielām dzīvnieku barībā.

Laikposmā no 2014. gada 1. janvāra līdz 2014. gada 31. decembrim šis finansiālais atbalsts nepārsniedz EUR 599 000.

10. pants

Eiropas Savienība piešķir finansiālu atbalstu aģentūras Agence nationale de sécurité sanitaire de l’alimentation, de l’environnement et du travail (ANSES) laboratorijai Laboratoire de Fougères (Fougères, Francija) darbam ar dažu tādu vielu atliekām, kas minētas Regulas (EK) Nr. 882/2004 VII pielikuma I iedaļas 12. punkta b) apakšpunktā.

Laikposmā no 2014. gada 1. janvāra līdz 2014. gada 31. decembrim minētais finansiālais atbalsts nepārsniedz EUR 512 000.

11. pants

Eiropas Savienība piešķir finansiālu atbalstu Bundesamt für Verbraucherschutz und Lebensmittelsicherheit (BVL) (Berlin, Vācija) darbam ar dažu tādu vielu atliekām, kas minētas Regulas (EK) Nr. 882/2004 VII pielikuma I iedaļas 12. punkta c) apakšpunktā.

Laikposmā no 2014. gada 1. janvāra līdz 2014. gada 31. decembrim šis finansiālais atbalsts nepārsniedz EUR 512 000.

12. pants

Eiropas Savienība piešķir finansiālu atbalstu RIKILT – Institute for Food Safety, kas pieder pie Wageningen University & Research Centre (Wageningen, Nīderlande) darbam ar dažu tādu vielu atliekām, kas minētas Regulas (EK) Nr. 882/2004 VII pielikuma I iedaļas 12. punkta a) apakšpunktā.

Laikposmā no 2014. gada 1. janvāra līdz 2014. gada 31. decembrim šis finansiālais atbalsts nepārsniedz EUR 512 000.

13. pants

Eiropas Savienība laikposmā no 2014. gada 1. janvāra līdz 2014. gada 31. decembrim piešķir finansiālu atbalstu Chemisches und Veterinäruntersuchungsamt (CVUA) (Freiburg, Vācija) šādu darbību veikšanai:

a) analīzēm un testēšanai attiecībā uz pesticīdu atliekām dzīvnieku izcelsmes pārtikā un produktos ar augstu tauku saturu; šis finansiālais atbalsts nepārsniedz EUR 244 000;

b) analīzēm un testēšanai attiecībā dioksīniem un PHB dzīvnieku barībā un pārtikā; šis finansiālais atbalsts nepārsniedz EUR 510 000.

14. pants

Eiropas Savienība piešķir finansiālu atbalstu Fødevareinstituttet, Danmarks Tekniske Universitet (DTU), (Søborg, Dānija) analīzēm un testēšanai attiecībā uz pesticīdu atliekām labībā un barībā.

Laikposmā no 2014. gada 1. janvāra līdz 2014. gada 31. decembrim šis finansiālais atbalsts nepārsniedz EUR 257 000.

15. pants

Eiropas Savienība piešķir finansiālu atbalstu Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG) (Almeria, Spānija) analīzēm un testēšanai attiecībā uz pesticīdu atliekām augļos un dārzeņos, tostarp produktos ar augstu ūdens un skābes saturu.

Laikposmā no 2014. gada 1. janvāra līdz 2014. gada 31. decembrim šis finansiālais atbalsts nepārsniedz EUR 440 000.

16. pants

Eiropas Savienība piešķir finansiālu atbalstu Chemisches und Veterinäruntersuchungsamt (CVUA) (Stuttgart, Vācija) analīzēm un testēšanai attiecībā uz pesticīdu atliekām, ko konstatē ar vienas atliekas noteikšanas metodēm.

Laikposmā no 2014. gada 1. janvāra līdz 2014. gada 31. decembrim šis finansiālais atbalsts nepārsniedz EUR 428 000.

17. pants

Eiropas Savienība piešķir finansiālu atbalstu Laboratorio Central de Veterinaria (LCV) de Algete, Ministerio de Agricultura, Pesca y Alimentación, Algete, (Madrid, Spānija) darbam ar Āfrikas zirgu mēri.

Laikposmā no 2014. gada 1. janvāra līdz 2014. gada 31. decembrim šis finansiālais atbalsts nepārsniedz EUR 110 000.

18. pants

Eiropas Savienība laikposmā no 2014. gada 1. janvāra līdz 2014. gada 31. decembrim piešķir finansiālu atbalstu Pirbright Institute (kādreizējais AFRC Institute for Animal Health) (Pirbright, Apvienotā Karaliste) šādu darbību veikšanai:

a) attiecībā uz cūku vezikulāro slimību; šis finansiālais atbalsts nepārsniedz EUR 61 000;

b) attiecībā uz infekciozo katarālo drudzi; šis atbalsts nepārsniedz EUR 266 000;

c) attiecībā uz mutes un nagu sērgu; šis finansiālais atbalsts nepārsniedz EUR 396 000.

19. pants

Eiropas Savienība piešķir finansiālu atbalstu Technical University of Denmark, National Veterinary Institute, Department of Poultry, Fish and Fur Animals, (Aarhus, Dānija) darbam ar zivju slimībām.

Laikposmā no 2014. gada 1. janvāra līdz 2014. gada 31. decembrim šis finansiālais atbalsts nepārsniedz EUR 350 000.

20. pants

Eiropas Savienība piešķir finansiālu atbalstu IFREMER, La Tremblade (Francija) darbam ar divvāku gliemju slimībām.

Laikposmā no 2014. gada 1. janvāra līdz 2014. gada 31. decembrim šis finansiālais atbalsts nepārsniedz EUR 200 000.

21. pants

Eiropas Savienība piešķir finansiālu atbalstu Institut für Virologie der Tierärztlichen Hochschule Hannover (Hannover, Vācija) darbam ar klasisko cūku mēri.

Laikposmā no 2014. gada 1. janvāra līdz 2014. gada 31. decembrim šis finansiālais atbalsts nepārsniedz EUR 388 000.

22. pants

Eiropas Savienība piešķir finansiālu atbalstu Centro de Investigación en Sanidad Animal (Valdeolmos (Madrid), Spānija) darbam ar Āfrikas cūku mēri.

Laikposmā no 2014. gada 1. janvāra līdz 2014. gada 31. decembrim šis finansiālais atbalsts nepārsniedz EUR 317 000.

23. pants

Eiropas Savienība piešķir finansiālu atbalstu INTERBULL Centre, Department of Animal Breeding and Genetics (SLU), Swedish University of Agricultural Sciences, (Uppsala, Zviedrija) sadarbībai tīršķirnes vaislas liellopu testēšanas metožu un rezultātu novērtējuma unificēšanā.

Laikposmā no 2014. gada 1. janvāra līdz 2014. gada 31. decembrim šis finansiālais atbalsts nepārsniedz EUR 150 000.

24. pants

Eiropas Savienība piešķir finansiālu atbalstu ANSES, Laboratoire de santé animale, (Maisons-Alfort, Francija) darbam ar brucelozi.

Laikposmā no 2014. gada 1. janvāra līdz 2014. gada 31. decembrim šis finansiālais atbalsts nepārsniedz EUR 299 000.

25. pants

Eiropas Savienība piešķir finansiālu atbalstu ANSES, Laboratoire de pathologie équine (Dozulé, Francija) darbam ar zirgu slimībām, izņemot Āfrikas zirgu mēri.

Laikposmā no 2014. gada 1. janvāra līdz 2014. gada 31. decembrim šis finansiālais atbalsts nepārsniedz EUR 559 000.

26. pants

Eiropas Savienība piešķir finansiālu atbalstu ANSES Laboratoire de la rage et de la faune sauvage (Malzéville, Francija) darbam ar trakumsērgu.

Laikposmā no 2014. gada 1. janvāra līdz 2014. gada 31. decembrim šis finansiālais atbalsts nepārsniedz EUR 282 000.

27. pants

Eiropas Savienība piešķir finansiālu atbalstu Universidad Complutense de Madrid centram Centro de Vigilancia Veterinaria (VISAVET) (Madrid, Spānija) darbam ar tuberkulozi.

Laikposmā no 2014. gada 1. janvāra līdz 2014. gada 31. decembrim šis finansiālais atbalsts nepārsniedz EUR 260 000.

28. pants

Eiropas Savienība piešķir finansiālu atbalstu ANSES, Laboratoire de Sophia-Antipolis, (Sophia-Antipolis, Francija) darbam bišu veselības jomā.

Laikposmā no 2014. gada 1. janvāra līdz 2014. gada 31. decembrim šis finansiālais atbalsts nepārsniedz EUR 422 000.

29. pants

Eiropas Savienība laikposmā no 2014. gada 1. janvāra līdz 2014. gada 31. decembrim piešķir finansiālu atbalstu Eiropas Komisijas Kopīgajam pētniecības centram (Geel, Beļģija) šādu darbību veikšanai:

a) darbībām, kas saistītas ar smagajiem metāliem barībā un pārtikā; šis finansiālais atbalsts nepārsniedz EUR 239 000;

b) darbībām, kas saistītas ar mikotoksīniem; šis finansiālais atbalsts nepārsniedz EUR 271 000;

c) darbībām, kas saistītas ar policikliskajiem aromātiskajiem ogļūdeņražiem (PAO); šis finansiālais atbalsts nepārsniedz EUR 269 000;

d) darbībām, kas saistītas ar dzīvnieku barības piedevām; šis finansiālais atbalsts nepārsniedz EUR 71 000.

30. pants

Eiropas Savienība laikposmā no 2014. gada 1. janvāra līdz 2014. gada 31. decembrim piešķir finansiālu atbalstu Eiropas Komisijas Kopīgajam pētniecības centram (Ispra, Itālija) šādu darbību veikšanai:

a) darbībām, kas saistītas ar materiālu, kas nonāk saskarē ar pārtiku; šis finansiālais atbalsts nepārsniedz EUR 380 000;

b) darbības, kas saistītas ar ĢMO; šis finansiālais atbalsts nepārsniedz EUR 410 000.

31. pants

Šā lēmuma 1. līdz 30. pantā minēto Savienības finansiālo atbalstu piešķir 100 % apmērā no attaisnotajām izmaksām, ievērojot ar šo lēmumu piešķirtā ES finansiālā atbalsta robežas.

32. pants

Šis lēmums ir finansēšanas lēmums Finanšu regulas 84. panta nozīmē.

33. pants

Šis lēmums ir adresēts pielikumā uzskaitītajām laboratorijām.

Briselē, 2014. gada 17. janvārī Komisijas vārdā – Komisijas loceklis Tonio BORG

(1) OV L 155, 18.6.2009., 30. lpp.

(2) OV L 165, 30.4.2004., 1. lpp.

(3) Eiropas Parlamenta un Padomes 2012. gada 25. oktobra Regula (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012.1. lpp.).

(4) Komisijas 2012. gada 29. oktobra Deleģētā regula (ES) Nr. 1268/2012 par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (OV L 362, 31.12.2012., 1. lpp.).

(5) Komisijas 2013. gada 18. februāra Īstenošanas regula (ES) Nr. 135/2013, ar ko groza Īstenošanas regulu (ES) Nr. 926/2011 attiecībā uz Padomes Lēmumu 2009/470/EK par Eiropas Savienības finansiālo atbalstu ES references laboratorijām dzīvnieku barības, pārtikas un dzīvnieku veselības nozarē (OV L 46, 19.2.2013., 8. lpp.).

(6) Komisijas 2011. gada 12. septembra Īstenošanas regula (ES) Nr. 926/2011 attiecībā uz Padomes Lēmumu 2009/470/EK par Eiropas Savienības finansiālo atbalstu ES references laboratorijām dzīvnieku barības, pārtikas un dzīvnieku veselības nozarē (OV L 241, 17.9.2011., 2. lpp.).